Author: Kubla
Company: MZV SR

N á v r h
U Z N E S E N I A
vlády Slovenskej republiky
zo dňa ............... č. .............

k návrhu na podpis Európskej charty regionálnych alebo menšinových jazykov

V l á d a

A. 	s ú h l a s í

1. s podpisom Európskej charty regionálnych alebo menšinových jazykov podľa 
    predloženého návrhu 
	2. s tým, že jej charta nebude po podpise znova predložená

B.	u s t a n o v u j e  

Radu vlády Slovenskej republiky pre národnostné menšiny a etnické skupiny 
ako poradný orgán v zmysle článku 7 ods. 4 charty 

C.	u k l a d á

podpredsedovi vlády P. Csákymu v spolupráci s ministrom kultúry, ministrom 
školstva, ministrom spravodlivosti, ministrom vnútra, ministrom hospodárstva, 
ministrom práce, sociálnych vecí a rodiny, ministrom zdravotníctva, ministrom 
životného prostredia a ministrom výstavby a regionálneho rozvoja 

predložiť komplexnú správu o legislatívnych, finančných a iných opatreniach 
prijatých na zabezpečenie plnenia záväzkov Slovenskej republiky vyplývajúcich 
z prijatých ustanovení charty

Termín: 30. september 2001
D.	o d p o r ú č a 

prezidentovi Slovenskej republiky

1. splnomocniť ministra zahraničných vecí a ako alternáta štátneho tajomníka 
    Ministerstva zahraničných vecí na podpis charty s výhradou ratifikácie spolu s 
    vyhlásením vlády Slovenskej republiky, ktoré tvorí prílohu tohoto uznesenia

2. ratifikovať podpísanú chartu po vyslovení súhlasu Národnej rady Slovenskej 
    republiky 

E.	p o v e r u j e 

	1. predsedu vlády Slovenskej republiky predložiť chartu Národnej rade 
              Slovenskej republiky na vyslovenie súhlasu

2. ministra zahraničných vecí a ako alternáta ministra školstva odôvodniť návrh 
    na prijatie charty v Národnej rade Slovenskej republiky 
	
F.	u k l a d á
	
1. ministrovi zahraničných vecí

	a) vykonať príslušné ratifikačné opatrenia u generálneho tajomníka Rady Európy

b) zabezpečiť uverejnenie charty v Zbierke zákonov Slovenskej republiky po 
    nadobudnutí jej platnosti pre Slovenskú republiku

c) zabezpečiť postúpenie súhrnnej správy ministra školstva, ministra 
    spravodlivosti, ministra vnútra, ministra kultúry, ministra hospodárstva, 
    ministra práce, sociálnych vecí a rodiny, ministra zdravotníctva, ministra 
    životného prostredia a ministra výstavby a regionálneho rozvoja o plnení 
    záväzkov Slovenskej republiky vyplývajúcich z charty generálnemu 
    tajomníkovi Rady Európy

2. ministrovi školstva, ministrovi spravodlivosti, ministrovi vnútra, ministrovi
    kultúry, ministrovi hospodárstva, ministrovi práce, sociálnych vecí a rodiny,
    ministrovi zdravotníctva, ministrovi životného prostredia a ministra výstavby a 
    regionálneho rozvoja zabezpečiť v oblasti ich pôsobnosti vykonávanie 
    príslušných ustanovení charty 

Vykonajú: predseda vlády, podpredseda vlády P. Csáky, predseda Rady vlády pre 
      národnostné a etnické menšiny, minister zahraničných vecí, minister 
      školstva, minister spravodlivosti, minister vnútra, minister kultúry, minister 
      hospodárstva, minister práce, sociálnych vecí a rodiny, minister 
      zdravotníctva, minister životného prostredia a minister výstavby a 
      regionálneho rozvoja 

Na vedomie: Kancelária prezidenta Slovenskej republiky

Príloha uznesenia

V Y H L Á S E N I E    S L O V E N S K E J    R E P U B L I K Y
pri podpise Európskej charty regionálnych alebo menšinových jazykov 

1. Slovenská republika vyhlasuje, že prijatú chartu bude uplatňovať v súlade s Ústavou Slovenskej republiky a príslušnými medzinárodnými dohovormi, ktoré zaručujú rovnosť občanov pred zákonom bez ohľadu na ich pôvod, rasu, náboženstvo alebo národnosť, s cieľom podporovať európske jazykové dedičstvo bez ujmy na používaní štátneho jazyka. 

2. Slovenská republika vyhlasuje podľa článku 1 písmeno b/ charty, že pojem “územie, na ktorom sa používa regionálny alebo menšinový jazyk” sa vzťahuje na obce podľa Nariadenia vlády Slovenskej republiky č. 221/1999 Z.z. z 25. augusta 1999, ktorým sa vydáva zoznam obcí, v ktorých občania Slovenskej republiky patriaci k národnostnej menšine tvoria najmenej 20% obyvateľstva, a to vrátane uplatňovania jej článku 10. 

	3. Podľa článku 3 odsek 1 charty “regionálnymi alebo menšinovými jazykmi” v Slovenskej republike sú jazyky: bulharský, český, chorvátsky, maďarský, nemecký, poľský, rómsky, rusínsky a ukrajinský; uplatňovanie ustanovení charty v zmysle jej článku 2 ods. 2:

Bulharský, český, chorvátsky, nemecký, poľský a rómsky jazyk:

Článok   8 	odsek 1, písmeno a) iii; b) iii; c) iii; d) iii; e) ii; f) ii; g); h); i);
Článok   9 	odsek 1, písmeno a) ii/iii; b) ii/iii; c) ii/iii; d); 
Článok 10	odsek 1, písmeno a) iii/iv; odsek 2, písmeno b); c); d); f); g); 
	odsek 3, písmeno c); odsek 4, písmeno a); c); odsek 5; 
Článok 11 	odsek 1, písmeno a) iii; b) ii; c) ii; d; e) i; f) ii; odsek 2; odsek 3; 
Článok 12	odsek 1, písmeno a); b); c); d); e); f); g); odsek 2; 3;
Článok 13 	odsek 1, písmeno a); b); c); odsek 2, písmeno c);
Článok 14  písmeno a);
Článok 14  písmeno b) len pre jazyky český, nemecký a poľský 

Rusínsky a ukrajinský jazyk

Článok   8	odsek 1, písmeno a) ii; b) ii; c) ii; d) ii; e) ii; f) ii; g); h); i);
Článok   9	odsek 1, písmeno a) ii/iii; b) ii/iii; c) ii/iii; d); odsek 3; 
Článok 10 	odsek 1, písmeno a) iii/iv; odsek 2, písmeno b); c); d); f); g);
 		odsek 3, písmeno c); odsek 4, písmeno a); c); odsek 5;
Článok 11	odsek 1, písmeno a) iii; b) ii; c) ii; d); e) i; f) ii; odsek 2; 3; 
Článok 12	odsek 1, písmeno a); b); c); d); e); f); g); odsek 2; odsek 3; 
Článok 13 	odsek 1, písmeno a); b); c); odsek 2, písmeno c)
Článok 14	písmeno a); 
Článok 14 	písmeno b) len pre jazyk ukrajinský

	Maďarský jazyk

Článok   8	odsek 1, písmeno a) i; b) i; c) i; d) i; e) i; f) i; g); h); i);
Článok   9	odsek 1, písmeno a) ii/iii; b) ii/iii; c) ii/iii; d); odsek 2, písmeno a); odsek 3; 
Článok 10 	odsek 1, písmeno a) ii; odsek 2, písmeno a); b); c); d); f); g);
 		odsek 3, písmeno b); c); odsek 4, písmeno a); c); odsek 5;
Článok 11	odsek 1, písmeno a) iii; b) ii; c) ii; d); e) i; f) i; odsek 2; 3; 
Článok 12	odsek 1, písmeno a); b); c); d); e); f); g); odsek 2; odsek 3; 
Článok 13 	odsek 1, písmeno a); b); c); odsek 2, písmeno c)
Článok 14	písmeno a); b;  

4/ Slovenská republika vyhlasuje, že článok 8 odsek 1, písm. e/, znak “i” sa vzťahuje na prípravu pedagógov, teológov, kultúrnych a osvetových pracovníkov bez ujmy na výučbe v štátnom jazyku s tým, že väčšina predmetov vrátane profilových sa zabezpečuje v menšinovom jazyku, pri rešpektovaní právnych noriem Slovenskej republiky v oblasti vysokého školstva. 

5/ Slovenská republika vyhlasuje, že článok 10 odsek 1, písm. a/ znak “ii”, článok 10 ods. 2, písm. a/ a článok 10 ods. 3, písm. b/ sa budú interpretovať bez ujmy na používaní štátneho jazyka podľa Ústavy Slovenskej republiky a v súlade s právnym poriadkom Slovenskej republiky. 

6/ Slovenská republika vyhlasuje, že článok 12 odsek 1, písm. e/ a článok 13 ods. 2, písm. c/ možno použiť, pokiaľ účinky jeho použitia neodporujú iným ustanoveniam právneho poriadku Slovenskej republiky o zákaze diskriminácie občanov Slovenskej republiky v pracovnoprávnych vzťahoch na území Slovenskej republiky.